Dabas resursu nodokļa likums:

3.pants. Nodokļa maksātāji

(1) Nodokļa maksātājs ir persona, kura:

1) ir saņēmusi vai kurai saskaņā ar vides aizsardzības vai zemes dzīļu izmantošanas normatīvajiem aktiem bija pienākums saņemt vides aizsardzības normatīvajos aktos noteikto atļauju, licenci vai reģistrēt C kategorijas piesārņojošu darbību:

12.pants. Dabas resursu ieguves un lietošanas limitēšana

1. Lai iegūtu vai lietotu dabas resursus, nodokļa maksātājam jāsaņem vides aizsardzības un zemes dzīļu izmantošanas normatīvajos aktos noteiktā atļauja, licence vai jāreģistrē C kategorijas piesārņojoša darbība.

MK noteikumi Nr.404. “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju”.

6. Dabas resursu lietošanas atļauju (2.pielikums) izsniedz to **dabas resursu izmantošanai saimnieciskajā darbībā**, veicot likuma 12.panta otrajā daļā minētās darbības. Dabas resursu lietošanas atļauju uz laiku līdz trim gadiem izsniedz Valsts vides dienests.

Konsultējoties ar VVD un izvērtējot likumos noteikto: zemes īpašniekam savā zemē ierīkojot urbumu dziļāku par 20m ir jāsaņem Licence urbuma ierīkošanai.

Izmantojot ūdeni savām vajadzībām dabas resursu lietošanas atļauja nav jāsaņem un dabas resursu nodoklis nav jāmaksā. Nodoklis jāmaksā tad, ja ūdens tiek izmantots saimnieciskajā darbībā uzņēmums, zemnieku saimniecība, ferma u.c.